open-index/open-wikipedia-markdown huggingface dataset:
טלי רובינשטיין

**טלי רובינשטיין** (נולדה ב-15 באוגוסט 1984) היא נגנית חלילית ג'אז קלאסי, זמרת, ומלחינה אמריקאית ישראלית. היא התפרסמה ככותבת שירים ומבצעת באלבום זוכה פרס גראמי הלטיני, והוזכרה כאחד האמנים אשר שיריו אהובים על הנשיא ברק אובמה לשנת 2018.

היא נחשבת חלוצה בנגינה על הכלי והיא נגנית החלילית הראשונה שהייתה בקיאה בשלל סגנונות המוזיקה, כשהיא מופיעה ברחבי העולם עם תזמורות קלאסיות, עם רביעיית הג'אז שלה, ומשתפת פעולה לעיתים קרובות עם נגן החלילית חאבייר לימון, ועם להקתו של הגיטריסט פאקו דה לוסיה, עם להקת Brooklyn Raga Massive ורבים אחרים.

## ביוגרפיה
טלי גדלה בישראל, למדה מוזיקה של התקופה הקלאסית על החלילית אצל מורתה ברכה קול. היא למדה בבית הספר התיכון לאמנויות תלמה ילין וסיימה את לימודיה בהצטיינות. כשהייתה בת 20 עברה ללמוד באוניברסיטת תל אביב שם למדה מוזיקה קלאסית ומתמטיקה, אך לא הייתה בטוחה שזה מה שהיא רוצה לעשות והחליטה לקחת הפסקה.

בערך בתקופה זו, היא נרשמה לבית הספר רימון לג'אז ומוזיקה עכשווית, שם למדה ג'אז ואלתור לצד לימוד על מוזיקה עכשווית, והדבר הביא לכך שהיא החליטה להמשיך בדרך זו כקריירה.

היא המשיכה ללמוד בבית הספר רימון ומאוחר יותר הייתה נגנית החלילית הראשונה, שלמדה במכללת ברקלי למוזיקה בבוסטון, מסצ'וסטס. לאחר סיום לימודיה בברקלי, התגוררה בברוקלין, ניו יורק, והופיעה בסדרת יוטיוב שתיעדה את חייה כנגנית חלילית בניו יורק.

היא הוציאה את הסינגל הראשון שלה "Falling" כאמנית סולו בשנת 2018 בלייבל של חוויאר לימון, "Casa Limon Music". בפברואר 2021 הוציאה אלבום כפול בשם "Cybird" עם נגן הצ'מבלו והפסנתר אפולוניו מאיילו.

בשנת 2017 הופיעה בפסטיבל הג'אז של סופוט עם נגן הסקסופון גרג אוסבי.

בשנת 2018 הפיקו בקרנגי הול שישה סרטונים חינוכיים עם טלי עבור נגני חלילית מתחילים.

בשנת 2019 היא השתתפה כחלק מסדרת רשת של "בּוֹבּסְפוֹג מִכְנָסמְרֻבָּע" סדרת רשת בת שני חלקים של ערוץ ניקלודיאון ביוטיוב, שלימדה כיצד לנגן שירים של בובספוג בחלילית.

הלחינה את המוזיקה לסרטו של דייוויד טרובה משנת 2020, "A este lado del mundo", יחד עם חוויאר לימון ולייט סידיק.

רובינשטיין הלחינה גם את המוזיקה לסרט הקצר "Drifting" משנת 2015, בבימויו של רועי מסינגר.

## דיסקוגרפיה
### כמובילה
* *Lullaby* (with Noam Shacham, 2012)
* *Tal y Tali* (Casa Limón, 2014)
* *Cybird* (with Apollonio Maiello, 2021)

### כמלווה
#### עם חווייאר למון
* *Promesas de Tierra* (Casa Limón, 2013)
* *Entre 20 Aguas: A La Música De Paco De Lucía* (Casa Limón, 2015)
* *Refugio Del Sonido* (Casa Limón, 2016)
* *OQ* (IMG Artists, 2018)

#### עם Alain Mallet
* *Mutt Slang* (ETrain Records, 2018)
* *Mutt Slang 2* (Origin Records, 2020)

#### עם דייוויד ברוזה
* *En Casa Limón* (S-Curve Records, 2020)

#### עם טונינה
* *Black Angel* (Casa Limón, 2018)

#### עם Wildes Holz
* *Freunde* (HOLZ Records, 2018)

## קישורים חיצוניים

* הקרן לתרבות - אמריקה ישראל
* 

## הערות שוליים

קטגוריה:מוזיקאים ישראלים
קטגוריה:נגניות חלילית
קטגוריה:נגני חלילית
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:מוזיקאיות ישראליות
קטגוריה:ישראליות שנולדו ב-1984
קטגוריה:ישראלים שנולדו ב-1984
נבחרת ישראל בכדורסל נשים 3x3

**נבחרת הנשים של ישראל בכדורסל 3x3** היא נבחרת הכדורסל 3x3 הלאומית של ישראל לנשים, המנוהלת על ידי איגוד הכדורסל הישראלי.

סגל הנבחרת מורכב משחקניות כדורסל המחזיקות באזרחות ישראלית. על פי דירוג פיב"א לנבחרות 3x3 היא מדורגת במקום ה-22 (מתוך 174) בעולם, ו-7 (מתוך 34)באירופה.
## אליפויות
הנבחרת החלה את דרכה ב-2012 בה התמודדה לראשונה במוקדמות אליפות העולם שנערכה ביוון, אך לא העפילה לטורניר.
### כל אליפויות העולם

### אליפות העולם
#### בלגיה 2022
לאליפות העולם שהתקיימה באנטוורפן שבבלגיה ביוני 2022 העפילה נבחרת ישראל עקב הדחת רוסיה ובלארוס מהטורניר. הנבחרת שובצה בבית עם ספרד, הולנד, קנדה וצ'ילה. בשלב הבתים הפסידה הנבחרת בכל 4 המשחקים והודחה.

*סגל הנבחרת לאליפות
**דניאל רבר, אלכס כהן, הדר חדד, צליל וטורי, אליסיה בארון.

#### אוסטריה 2023
לאליפות העולם בווינה שבאוסטריה במאי-יוני 2023 העפילה נבחרת ישראל לאחר שעברה בהצלחה את טורניר שלב המוקדמות.
בשלב הבתים שובצה הקבוצה לבית ד' עם סין, איטליה, ליטא ורומניה, בשלב הבתים סיימה הקבוצה במקום ה-2 והעפילה לשלב הפליי אין בו הפסידה לספרד והודחה מהתחרות.

*סגל הנבחרת לאליפות
**דור סער, דרו אדלמן, הדר חדד, נופר שלום.

### אירופה
#### רומניה 2014
לאליפות אירופה הראשונה שהתקיימה ב-2014 בבוקרשט רומניה העפילה הנבחרת ושובצה לבית ד' יחד עם בלגיה, הולנד וסלובקיה. במשחקי הבית ניצחה הקבוצה את סלובקיה 16–13 אך הפסידה לבלגיה 17–10 ולהולנד 12–1 וסיימה במקום ה-3 בבית ולא העפילה לשלב הנוקאאוט. בסיום הטורניר דורגה הנבחרת במקום ה-13 מתוך 16.

*סגל הנבחרת לאליפות
**אלואיזה כץ, מאיה איסרוב, לימור פלג,נופר שלום
***מאמן: דני גוט

#### צרפת 2021
ב-2021 העפילה הנבחרת בפעם השנייה לאליפות אירופה לאחר שניצחה בטורניר המוקדמות שנערך בתל אביב לאליפות שתתקים בפריז שבצרפת שובצה הנבחרת לבית א' יחד עם צרפת (מדרוגת 1 באירופה) וגרמניה (מדורגת 12 באירופה). במשחק הראשון הפסידה הנבחרת 22–10 לצרפת ובמשחק השני הפסידה הנבחרת 19–14 לגרמניה והודחה.

לאחר טורניר זה עלתה הנבחרת למקום ה-13 בעולם וזהו הישג השיא שלה (נכון ל-2021)

*סגל הנבחרת
**קורטני דאגלס, אלכסנדרה כהן, דניאל רבר, טל יעקב
**מאמן:אילן קובלסקי

### כל אליפויות אירופה

## סגל הנבחרת
סגל הנבחרת למוקדמות אליפות העולם 3*3 וינה 2023

*מאמנת - לירון כהן

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נבחרת ישראל בכדורסל
קטגוריה:נבחרות ישראל
קטגוריה:ישראל: כדורסל
קטגוריה:ישראל: נבחרות ספורט נשים
ישראל
קטגוריה:כדורסל נשים בישראל
קטגוריה:כדורסל 3x3
קוגנט

**קוגנטים**, המכונים גם **קוגנטים לקסיקליים**, הם מילים שמקורן האטימולוגי הוא משותף. קוגנטים עוברים בדרך כלל בירושה משפת אב משותפת.

לדוגמה, המלים באנגלית ,  , המילה הגרמנית  (טיש, "שולחן") והמילה הלטינית  (דיסקוס, "דיסק") הם קוגנטים מכיוון שכולם מגיעים מיוונית עתיקה  (dískos, "דיסק"), מילה המתייחסת למשטחים השטוחים שלהם.

לעיתים המילים אינן באות משורש אחד אלא פשוט שאולות משפה אחרת. ייתכן שקוגנטים התפתחו לבעלי משמעויות דומות, שונות או אפילו הפוכות. יש מילים שנשמעות דומות, אך אינן באות מאותו שורש; אלה נקראות קוגנטים כוזבים. יש מילים שאכן נובעות זו מזו אך משמעותן השתנתה. דמיון בין מילים שאינו דמיון במשמעות מוביל לקיומם של צמדי מילים הנקראות ידידות כוזבות.

המילה קוגנט מגיעה משם העצם הלטיני , שפירושו "קרוב דם".

קוגנטים אינם בהכרח בעלי אותה משמעות, שאולי השתנתה ככל שהשפות התפתחו בנפרד. לדוגמה באנגלית  ובהולנדית  או בגרמנית  ("למות"), שואבים מאותו שורש,  ("למות"). הדיסקוס הוא מיוונית  (מהפועל  "לזרוק"). נגזר אנגלי מאוחר ונפרד של דיסקוס, ככל הנראה בתיווך  שבלטינית מימי הביניים, הוא .

דוגמה בשפות הודו-אירופיות למילה ששימרה את המשמעות היא המילה "לילה": night (אנגלית), Nacht - נכט (גרמנית), וצורות דומות בעשרות שפות, בהן: צרפתית, אפריקאנס, שוודית, נורווגית, פולנית, דנית, רוסית, ספרדית, פורטוגזית, איטלקית ועוד, שבכולן המילה "לילה" נגזרת מ-*nókʷts ("לילה") שבשפה ההודו-אירופית הקדומה. הדמיון בין سلام ("סלאם") בערבית ל"שלום" בעברית הוא גם כן דוגמה לקוגנט השאוב מהמקור הפרוטו-שמי. ברם, יש קוגנטים שהם הפכים סמנטיים. למשל, בעוד המילה העברית "חוצפה" משמעותה עזות פנים, הקוגנט הערבי שלה  (ḥaṣāfah) משמעותו שיקול דעת. באנגלית ובספרדית המילים שמשמעותן הרבה – מָאץ' / מוּצ'וֹ (much / mucho) – נראות דומות ויש להן משמעות דומה, אך הן לא קוגנטים, מאחר שהן התפתחו ממקורות שונים.

## לקריאה נוספת
* Thigo (2011), Cognate Linguistics, Kindle Edition, Amazon.
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלשנות היסטורית
פרנק צ'רצ'יל

**פרנק אדווין צ'רצ'יל** (באנגלית: **Frank Edwin Churchill**; 20 באוקטובר 1901 – 14 במאי 1942) היה מלחין ופזמונאי אמריקאי. הוא ידוע ככותב של רוב המוזיקה של הסרטים "שלגיה ושבעת הגמדים", "דמבו הפיל המעופף", "במבי", "הרפתקאות איכבוד ומר טוד" ו"פיטר פן" של חברת וולט דיסני, עליהם קיבל מועמדויות וזכייה בפרס אוסקר, כמו כן את תואר "אגדות דיסני" בשנת 2001.

## ביוגרפיה
צ'רצ'יל נולד ברומפורד, עיר שבמיין בארצות הברית, בשנת 1901. הוא החל את הקריירה שלו בנגינה בפסנתר בבתי קולנוע בגיל 15 בונטורה. לאחר שעזב את לימודי הרפואה באוניברסיטת קליפורניה בלוס אנג'לס כדי להמשיך בקריירה המוזיקלית, הפך למלווה בתחנת הרדיו KNX (AM) בשנת 1924.

בשנת 1930 הצטרף צ'רצ'יל לאולפני ההנפשה של וולט דיסני, והלחין סרטים קצרים מונפשים רבים, כשהראשון ביניהם היה "הניצול" בכיכובו של מיקי מאוס. כמו כן, לקח חלק בהלחנת הסרטים "הצלחת הסינית", "הבונים העסוקים", "מנגינות מצריות", "חנות השעונים", "הברווזון המכוער", "אולימפיאדת האסם", "חיפושיות מאוהבות", "טאצ'דאון מיקי", "בית המלאכה של סנטה", "ימים עברו", "המלך קול", "ארץ ערש", "מחנה שטח", "פלוטו השובב", "שפנים קטנים ומצחיקים", "הזאב הגדול והרע", "גוליבר מיקי", "העכבר המעופף", "ההתרמה לבית היתומים", "חוטף הכלבים", "הצב והארנב", "מגע הזהב", "החתלתול השודד", "מי הרג את קוק רובין?", "יום הדין של פלוטו", "על הקרח", "שלושה חתלתולים יתומים", "הליכת התרנגול" ו"מבעד למראה". בשנת 1933 הוא כתב יחד עם אן רונל את השיר "מי מפחד מהזאב הרע?" שהופיע בסרט "שלושה חזירים קטנים" וזכה להצלחה מסחרית אדירה.

בשנת 1937 נבחר צ'רצ'יל, יחד עם פול סמית' ולייגי הרליין, להלחין את המוזיקה לסרט באורך מלא "שלגיה ושבעת הגמדים" שמבוסס על מעשייה בעלת אותו שם. בין היתר הוא הלחין את השיר "Someday My Prince Will Come" שזכה להצלחה רבה, והופיע עם השירים הנוספים שהלחין בפסקול הסרט, "Snow White and the Seven Dwarfs". בשנת 1939 הלחין את השיר "Never Smile at a Crocodile" שכתב ג'ק לורנס, אשר היה אמור לקחת חלק בסרט "פיטר פן".

בשנת 1942 זכה צ'רצ'יל יחד עם אוליבר וואלאס בפרס אוסקר לפסקול המקורי הטוב ביותר, עבור הפסקול של הסרט "דמבו הפיל המעופף". כמו כן הוא היה מועמד לפרס אוסקר לשיר המקורי הטוב ביותר יחד עם נד וושינגטון, עבור השיר "Baby Mine" שלקח חלק בפסקול הסרט. שנה לאחר מכן צ'רצ'יל היה מועמד לשני פרסי אוסקר - הראשון לפסקול המקורי הטוב ביותר, עבור פסקול הסרט "במבי" יחד עם אדוארד פלאמב; והשני לשיר המקורי הטוב ביותר, עבור השיר "Love is a Song" שלקח חלק בפסקול ונכתב על ידי לארי מורי.

בשנת 2001 זכה צ'רצ'יל בתואר "אגדות דיסני", עבור תרומתו לחברת וולט דיסני.

### מותו
צ'רצ'יל התאבד ב-14 במאי 1942, בגיל 40, בחווה שלו הממוקמת בצפון לוס אנג'לס בקסטאיק. הוא כביכול מת "ליד הפסנתר" מפצע ירייה עצמית. אף על פי שישנן השערות שהתאבדותו הייתה תוצאה של שיח שלילי עם וולט דיסני בנוגע ללחנים שלו לסרט "במבי", זה היה ככל הנראה בשל הדיכאון העמוק שלו והתקף השתייה הכבד ממנו סבל לאחר מותם של שניים מחבריו הקרובים. הוא הותיר אחריו אישה ובת. הוא נקבר בפורסט לאון ממוריאל פארק.

## קישורים חיצוניים

* 

## הערות שוליים

קטגוריה:אמריקאים ילידי מיין
קטגוריה:ערכים שבהם תבנית בריטניקה אינה מתאימה
קטגוריה:מלחינים אמריקאים
קטגוריה:פזמונאים אמריקאים
קטגוריה:פסנתרנים אמריקאים
קטגוריה:זוכי אוסקר: הפסקול הטוב
קטגוריה:אגדות דיסני
קטגוריה:מתאבדים אמריקאים
קטגוריה:מתאבדים: מוזיקאים
קטגוריה:אמריקאים שנולדו ב-1901
קטגוריה:אמריקאים שנפטרו ב-1942
Crucified

**Crucified** (בעברית: **צלוב**) הוא שירה של הלהקה השוודית ארמי אוף לאברז משנת 1991. השיר הוא הסינגל הראשון באלבומה השני של הלהקה "Massive Luxury Overdose" והסינגל השביעי בסך הכל של הלהקה שיצא לאור. השיר יצא במספר גרסאות - ב-1991 בשוודיה, ב-1992 בממלכה המאוחדת ובארצות הברית, וב-2013 בגרסה מחודשת. השיר נכתב על ידי אלכסנדר ברד, אנדרס וולבוק וז'אן פייר ברדה. והשתתפו בו ברד, ברדה, והזמרת לה קמילה.

השיר הפך ללהיט במספר מדינות אירופאיות, ובפלנדריה שבבלגיה הוא אף הגיע למקום הראשון. השיר הגיע למקום ה-6 במצעד שירי המועדונים של מגזין הבילבורד האמריקאי.

בגרסה החדשה שיצאה בשנת 2013 משתתפת גם דומיניקה פקז'ינסקי שהצטרפה בהמשך ללהקה.

## מצעדים ודירוגים

## קישורים חיצוניים

## הערות שוליים

קטגוריה:שירים באנגלית
קטגוריה:שירים בצרפתית
יהל מלמד

**יהל מלמד** (נולד ב-5 בינואר 2001) הוא כדורסלן ישראלי, המשחק בעמדת הפאוור פורוורד בהפועל גליל עליון. בעבר שימש כקפטן נבחרת העתודה.

## קריירה
מלמד נולד והתחנך בכוכב יאיר והחל לשחק שם כדורסל. בהמשך עבר למחלקת הנוער של מכבי עירוני רעננה. בעונת  בליגת העל לנוער, הוביל את רעננה למקום הראשון בסיום העונה הסדירה. בפלייאוף הוביל את הקבוצה לחצי גמר, בו הפסידה 1–3 בסדרה להפועל תל אביב בהובלתו של ים מדר. בתום העונה נבחר מלמד לחמישיית העונה.

בעונת 2019/2020, עלה מלמד לבוגרים של רעננה. עונת 2020/2021 הייתה עונה הפריצה של מלמד, כששותף ב-34 משחקים בהם העמיד ממוצעים של 6.5 נקודות, 4.3 ריבאונדים ו-1.2 אסיסטים ב-20.3 דקות למשחק. בעונת 2021/2022 שותף ב-34 משחקי ליגה בעונה הסדירה ובבית התחתון והעמיד 9.9 נק', 4.4 ריב' ו-2.2 אסיסטים ב-30.1 דק' בממוצע.

ביוני 2022 חתם בהפועל גליל עליון מליגת העל.

בתחילת עונת 23/24 חתם במכבי עירוני רמת גן.

ביולי 2025 חתם מלמד שוב בהפועל גליל עליון.
## בנבחרת ישראל
מלמד היה חלק מכלל הנבחרות הצעירות של ישראל, עם הנבחרת הנוער העפיל לדרג א' בשנת 2019 ובנחרת העתודה שימש כקפטן הנבחרת בצ'לנג'ר 2021 דרג א'. אז העמיד ממוצעים של 13.2 נק', 4.8 ריב', 2.6 אסיסטים ו-1.6 חטיפות.
## הערות שוליים

## קישורים חיצוניים

קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני מכבי רעננה
קטגוריה:כדורסלני הפועל גליל עליון
קטגוריה:כוכב יאיר צור יגאל: אישים
קטגוריה:ישראלים שנולדו ב-2001
נבחרת הרפובליקה הדומיניקנית בבייסבול

**נבחרת הרפובליקה הדומיניקנית בבייסבול** (בספרדית: **Selección de béisbol de la República Dominicana**) היא נבחרת הבייסבול לגברים המייצגת את הרפובליקה הדומיניקנית בתחרויות בינלאומיות.

ב-2013 זכתה הנבחרת בוורלד בייסבול קלאסיק (אליפות העולם בבייסבול) ובאולימפיאדת טוקיו (2020) זכתה במדליית הארד. 
## הישגים
### וורלד בייסבול קלאסיק

### משחקי הקיץ האולימפיים
#### אולימפיאדת ברצלונה
נבחרת  הרפובליקה הדומיניקנית העפילה לאולימפיאדת ברצלונה, שנערכה בשנת 1992. בטורניר האולימפי הנבחרת סיימה במקום ה-6 מתוך 8 נבחרות.

#### אולימפיאדת טוקיו

נבחרת הרפובליקה הדומיניקנית העפילה לאולימפיאדת טוקיו, שנערכה בשנת 2021. בטורניר האולימפי הנבחרת סיימה במקום ה-3 מתוך 6 נבחרות לאחר שניצחה את קוריאה הדרומית במשחק על מדליית הארד.

## קישורים חיצוניים

## הערות שוליים

הרפובליקה הדומיניקנית
קטגוריה:הרפובליקה הדומיניקנית: ספורט
ויסנטה גונזאלס

**ויסנטה גונזאלס הבן** (באנגלית: **.Vicente Gonzalez Jr**; נולד ב-4 בספטמבר 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-34 של מדינת טקסס, מאז 2017. בשנים 2017–2023 ייצג את מחוז הקונגרס ה-15. גונזאלס, חבר המפלגה הדמוקרטית, מייצג מחוז קונגרס הכולל חלק צר מהדרום העמוק בטקסס המשתרע מפרווריה החיצוניים של סן אנטוניו עד לעמק ריו גרנדה.

## ביוגרפיה
גונזאלס נולד בקורפוס כריסטי שבטקסס, בראשית ספטמבר 1967. הוא גדל במשפחה ממעמד הפועלים, ופעמים תכופות עבד בעבודות מזדמנות שהצריכו כישורי יזמות. בחלק מילדותו למד גונזאלס בבית הספר הרומי-קתולי בקורפוס כריסטי בחלק מילדותו. בכיתה י"א נשר מלימודיו התיכוניים. הוא שב לספסל הלימודים באמצעות מיזם "פיתוח לימודי כללי" (General Educational Development) ונרשם למכללת דל מאר, שם קיבל תואר עמית בבנקאות ובמימון. ב-1992 השלים גונזאלס באוניברסיטה האווירונאוטית אמברי–רידל תואר ראשון במדעי החברה.

בשנת 1996 סיים לימודי משפטים באוניברסיטה הוולסיאנית בטקסס, בית הספר למשפטים של אוניברסיטת טקסס A&M דהיום. גונזאלס הקים את משרד עורכי הדין "V. Gonzalez & Associates" בשנת 1997. הוא גייס עשרות מיליוני דולרים עבור תובעים פליליים בפריסה מדינתית. הוא חבר בלשכות עורכי הדין בטקסס ובמדינת ניו יורק. כמו כן, הוא בעל הזכות לטעון בפני בית המשפט העליון של ארצות הברית.

כמצטרף חדש לפוליטיקה הכריז גונזאלס על מועמדותו בבחירות 2016 לייצוג מחוז הקונגרס ה-15 של טקסס בבית הנבחרים של ארצות הברית. זאת לאחר שרובן הינוהוסה, נציג המחוז המכהן, הודיע על פרישתו מהחיים הפוליטיים. הוא זכה במועמדות המפלגה הדמוקרטית וגבר על סאני פאלסיוס בסיבוב השני של הבחירות המקדימות. ביום הבחירות הכלליות שהתקיים בנובמבר ניצח את טים וסטלי, מועמד המפלגה הרפובליקנית, כשגרף 57.3% מקולות הבוחרים (לעומת 37.7% שגרף וסטלי).

גונזאלס הושבע לתפקידו ב-3 בינואר 2017, עם התכנסות הקונגרס ה-115 של ארצות הברית. הוא האדם השביעי בלבד המייצג את מחוז הקונגרס ה-25 מאז הקמתו בשנת 1903. את המחוז ייצגו בין היתר ג'ון גארנר – לימים סגן נשיא ארצות הברית – ולויד בנטסן, שכיהן כמזכיר האוצר של ארצות הברית. בינואר 2019 נועד גונזאלס לצד עמיתיו בשדולת פותרי הבעיות הדו-מפגלתית בבית הנבחרים עם נשיא ארצות הברית דונלד טראמפ במטרה להביא לידי גמר את השבתת הממשל בארצות הברית. בינואר 2020 עוטר ב"מסדר הקצאל", העיטור האזרחי הגבוה ביותר בגואטמלה.

בבחירות 2022 התמדוד גונזאלס במחוז הקונגרס ה-34, זאת עקב איחוד מחוזות מכוח מפקד האוכלוסין של ארצות הברית ב-2020, נגד נציגת המחוז המכהנת מיירה פלורס. במחוז ה-15 אותו ייצג בעבר נבחרה יריבתו מבחירות 2020, מוניקה דה לה קרוז. ב-2022 על פלורס בבחירות הכלליות 52.7% מהקולות. לצד הנרי קואיאר, הוא אחד משני הטקסנים החברים "קואליציית הכלבים הכחולים", השדולה השמרנית בסיעה הדמוקרטית.

## קישורים חיצוניים

* 

* האתר האישי של גונזאלס 
* 

## הערות שוליים

קטגוריה:אמריקאים ילידי טקסס
קטגוריה:אמריקאים ממוצא מקסיקני
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:נוצרים רומים-קתולים אמריקאים
קטגוריה:בוגרי אוניברסיטת טקסס A&M
קטגוריה:בוגרי אוניברסיטת אמברי-ריידל
קטגוריה:אמריקאים שנולדו ב-1967
בנימין זאב ברודי

**פרקש ברודי**, או בנימין זאב ברודי או בנימין וולף ברודי (בהונגרית: **Bródy Farkas** מישקולץ, 1770 – מישקולץ, 1841) היה נדבן יהודי-הונגרי, נשיא הקהילה היהודית בעיר מישקולץ (העיר הרביעית באוכלוסייתה בהונגריה, כיום כ-160,000 תושבים). הוא סבו של הפוליטיקאי וחבר הפרלמנט ארנה ברודי.

## ביוגרפיה
ברודי היה ראש הקהילה היהודית במישקולץ בלמעלה משולשה עשורים. הוא הקדיש את כל מרצו בשירותה ובהתפתחותה של הקהילה המקומית הגדולה. הוא קנה את השטח לבית הקברות היהודי בגבעת אוואש שנמצאת כיום ממש במרכז העיר. ברודי הקים תלמוד תורה. בצוואתו שנכתבה ביידיש, השאיר חמשת אלפי פורינט למלך(!) כאות ל"נאמנותם של נתיניו היהודים" וחמשת אלפים פורינט תרומה למורי תלמוד התורה. הוא תרם את שאר רכושו בעיקר למטרות של הקהילה היהודית.

## בית הקברות אוואשי
בבית הקברות היהודי הזה יש קברים כבר מסוף המאה ה-18. גם כיום הוא מסודר ומטופח. הוא משתרע על שטח של כמעט 60 דונם. המקום משמר את קבריהם של כמה אישים רבניים מפורסמים ומשמש גם גן הזיכרון לשואה. כמעט 6,000 הקברים (גלויים) נמצאים במקום.

"חמישה עשר עד עשרים אלף איש נחים כאן גם מתחת לשיחים, רצועות, עצים." כתב הסופר היהודי-הונגרי ג'ורג' מולדובה בספר הדוחות שלו על מישקולץ.

"אני יכול למצוא כמה שמות ידועים: המורה פרקש ברודי, שקנה פעם את שטח בית הקברות, באותה תקופה שעדיין שימש לרעית צאן לכל היותר ותרם אותו לקהילה היהודית. קברו של חייל יהודי ממהפכת 1848 בהונגריה - אותו חיפש קרוב משפחה באמצע שנות ה-30 של המאה ה-20".

קובץ:JewishCemeteryAvasAusterlitz.jpg|קברו של הרב הראשי שמואל אוסטרליץ
קובץ:JewishCemeteryAvasMunk.jpg|מצבת הגרניט של שמואל מונק
קובץ:JewishCemeteryAvasNeuman.jpg|קברו של אדולף נוימן
קובץ:JewishCemeteryAvasSinger.jpg|מצבת הנריק זינגר ורעייתו
קובץ:JewishCemeteryAvasMartyrMonument.jpg|אנדרטת זיכרון ל-14,000 יהודים שגורשו ממישקולץ למחנות ההשמדה


## לקריאה נוספת
* לקסיקון יהודי הונגרי. 1929. עורך פטר אויווארי. פרקש ברודי
* The Martyrs of Miskolc and Vicinity... Ed. by Shlomo Paszternak, project coordinator András Hirschler
* עץ משפחה
## הערות שוליים

קטגוריה:יהודים הונגרים
קטגוריה:אנשי דת יהודים
קטגוריה:נדבנים יהודים הונגרים
קטגוריה:משפחת ברודי
קטגוריה:מישקולץ: אישים
קטגוריה:ילידי 1770
קטגוריה:נפטרים ב-1841
יונתן קפיטולניק

**יונתן קפיטולניק** (נולד ב-25 בנובמבר 2002) הוא אתלט ישראלי, אלוף האוניברסיאדה (ריין רוהר 2025), אלוף העולם לנוער (2021), אלוף אירופה לנוער (2021) ו-6 פעמים ברציפות אלוף ישראל (2020–2025) בקפיצה לגובה.

## ביוגרפיה
קפיטולניק גדל בגני תקווה. הוא החל להתאמן בקפיצה לגובה כשהיה בן 15, לאחר שהמורה לספורט שלו בחטיבת הביניים, עופר סולומון, תיווך בינו לבין המאמן אנטולי שפרן שזיהה את כישרונו.

### 2018
זכה באליפות ישראל לקדטים בקפיצה לגובה, לאחר שקבע שיא אישי חדש של 1.91 מטר. חודש לאחר מכן התחרה לראשונה גם באליפות ישראל לבוגרים, בה סיים שישי עם תוצאה של 1.87 מטר.

### 2019
קפיטולניק שבר את שיאו האישי ארבע פעמים, עד שהתייצב לבסוף על 2.05 מטר. בחודש יוני הוא הגן על תוארו באליפות ישראל לקדטים עם תוצאה של 2.02 מטר, ובחודש יולי סיים שמיני בפסטיבל האולימפי האירופי לנוער לאחר שקבע תוצאה של 2.00 מטר.

### 2020
בתחרות מסבב האיגוד שנערכה בינואר ניצח קפיטולניק, לאחר שקבע שיא אישי של 2.10 מטר. בחודש יוני שיפר את שיאו פעם נוספת, לאחר שניצח באליפות הפועל בתוצאה של 2.17 מטר. חודש לאחר מכן רשם קפיטולניק שיפור נוסף לשיאו, לאחר שניצח באליפות ישראל לנוער בתוצאה של 2.18 מטר. שבוע לאחר מכן זכה במדליית זהב באליפות ישראל לאחר שקבע תוצאה של 2.15 מטר, והקדים את חבריו לאגודה ניקי פאלי (2.10 מטר) ודימה קרויטר (2.05 מטר).
### 2021
באליפות ישראל שנערכה ב-13 ביוני 2021 הגן קפיטולניק על תוארו לאחר שעבר גובה של 2.16 מטר, לפני ישי איפראימוב (2.05 מטר) ושגיא למדיאל (2.00 מטר).
#### אלוף אירופה עד גיל 20
באליפות אירופה לנוער עד גיל 20 (2021)  שנערכה בטאלין, אסטוניה ב-17 ביולי אותה שנה הוא זכה במדליית זהב בקפיצה לגובה בשיא אישי חדש של 2.25 מטר, לפני מתאוש קולוז'ייסקי מפולין (2.23 מטר) וסאם בררטון מבריטניה (2.17 מטר).

#### אלוף עולם עד גיל 20
חודש לאחר מכן, באליפות העולם עד גיל 20 (2021)  שנערכה בניירובי, קניה ב-21 באוגוסט אותה שנה הוא זכה במדליית זהב בקפיצה לגובה  בשיא אישי חדש של 2.26 מטר, לפני מסימיליאנו לואיו מאיטליה (2.17 מטר) ומתאוש קולוז'ייסקי (2.17 מטר).

### 2022
בפברואר זכה במדליית הזהב בתחרות אולם שנערכה בהונגריה, לאחר שקפץ לגובה 2.27 מטר וקבע שיא אישי חדש. שלושה חודשים לאחר מכן, זכה קפיטולניק במדליית הזהב באליפות מכבי לאחר שרשם שיפור נוסף לשיאו האישי, והעמידו על 2.30 מטר.

באליפות ישראל שנערכה ב-26 ביוני 2022 הגן קפיטולניק על תוארו לאחר שעבר גובה של 2.27 מטר.

באליפות העולם העפיל לגמר וסיים במקום ה-11.

### 2024
קפיטולניק סיים במקום ה-12 באליפות אירופה באתלטיקה. פציעה שקרתה לו באותה אליפות מנעה מנעה ממנו להשיג את הקריטריון לאולימפיאדת פריז.

### 2025
בתחרות שנערכה בהדר יוסף ב-31 בינואר 2025 קבע שיא אישי חדש של 2.31 מטר, התוצאה השנייה בטיבה של ישראלי ותוצאת השנה בעולם באותה העת וכעת מדורג במקום רביעי בעולם.
#### אלוף האוניברסיאדה
באוניברסיאדה שנערכה בבוכום, גרמניה ב-24 ביולי אותה שנה הוא זכה במדליית זהב בקפיצה לגובה בתוצאה של 2.27 מטר, לפני פו צ'או-הסואן מטאיוואן (2.25 מטר) ורומן אנסטסיוס מאוסטרליה (2.20 מטר).
 
## שיאים אישיים
### אצטדיון
* קפיצה לגובה: 2.31 מטר (2025)

### אולם
* קפיצה לגובה: 2.27 מטר (2022)

## קישורים חיצוניים

* יונתן קפיטולניק באתר מבט למרוץ
* 
* 

## הערות שוליים

קטגוריה:אלופי ישראל בקפיצה לגובה
קטגוריה:ספורטאי מכבי תל אביב
קטגוריה:גני תקווה: אישים
קטגוריה:ישראלים שנולדו ב-2002
ח'שם זנה

**ח'שם זנה** הוא כפר בלתי מוכר בדואי בנגב, בסמוך למושב נבטים ובצמוד לכביש 25.

## היסטוריה
ב-2017 הודיעה חברת מקורות על כוונתה להקים את מאגר מים בשטח המצוי בסמוך למגרש של בית משפחת אל-עתמין, בתוך תחומי הכפר הבלתי חוקי. מפרוטוקול ישיבה שבה השתתפו תושבי הכפר, נציגי מקורות ואנשי הרשות להסדרת ההתיישבות הבדואית בנגב, עולה כי העבודות להקמת המאגר הופסקו בתוך זמן קצר וזאת לאחר שהתגלה באזור העבודות בית קברות. באוגוסט 2019 נודע כי חרף הגילוי, חברת מקורות המשיכה להיות מעוניינת בחידוש העבודות, ולכן תמכה בהעתקת הקברים לאתר אחר. עם זאת, תושבי הכפר הבלתי מוכר דחו את ההצעה להעתיק את הקברים ועתרו לבית המשפט הגבוה לצדק.

בדצמבר 2020 נדחה דיון על הצעתו של שר הכלכלה והתעשייה עמיר פרץ, שהיה אחראי בין היתר על הרשות להסדרת התיישבות הבדואים בנגב, להכשיר שלושה יישובים בדואיים בלתי חוקיים שלא מוכרים על ידי הרשויות הישראליות (עבדה, רכמה וח'שם זנה), וזאת לאחר שחלק מהשרים בממשלה התנו את תמיכתם בהכשרת הכפרים הבדואיים בהכשרת המאחזים ביהודה ושומרון.

במסגרת המשא ומתן להקמת ממשלת ישראל השלושים ושש הושגה הסכמה בהסכם הקואליציוני עם הרשימה הערבית המאוחדת כי יישוב זה יוכר כחוקי תוך 45 ימים מכינונה, ב-28 ביולי 2021. עם זאת, הכפר לא הוכר כיישוב מן המניין וממשיך להיחשב כבלתי חוקי.

## הערות שוליים

קטגוריה:יישובים בדואיים בישראל
קטגוריה:כפרים בדואים לא מוכרים בנגב
קטגוריה:הנגב: יישובים
ויליאם פיפס

**ויליאם פיפס** (באנגלית: **William Phipps**; 4 בפברואר 1922 – 1 ביוני 2018) היה שחקן אמריקאי.

## ביוגרפיה
פיפס נולד באינדיאנה וגדל באילינוי. הוריו התגרשו בהיותו בן שש. מגיל צעיר התעניין במשחק והופיע בהצגות עוד בהיותו תלמיד בבית ספר, הוא למד באוניברסיטת איסטרן אילינוי, ולאחר מכן עבר להוליווד. כשארצות הברית הצטרפה לקרבות מלחמת העולם השנייה, הוא הצטרף לחיל הים האמריקאי.

ב-1947 שיחק בסרט אש צולבת העוסק בפשע על רקע אנטישמי, וב-1950 שיחק בסרט "האיש על מגדל אייפל" המבוסס על יצירה של ז'ורז' סימנון. הוא שיחק גם במספר סרטי מערבונים, וב-1993 שיחק בסרט המסע המופלא - הביתה.

הוא דיבב את הנסיך של סינדרלה בסרט סינדרלה של דיסני.

נפטר ב-1 ביוני 2018, בגיל 96, בסנטה מוניקה.

## קישורים חיצוניים

* 

קטגוריה:אמריקאים ילידי אינדיאנה
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מזרח אילינוי
קטגוריה:אמריקאים שנולדו ב-1922
קטגוריה:אמריקאים שנפטרו ב-2018
יחסי בלארוס–הונגריה

**יחסי בלארוס–הונגריה** הם יחסי החוץ בין בלארוס להונגריה.

## היסטוריה
שתי המדינות כוננו יחסים דיפלומטיים ב-12 בפברואר 1992. שגרירות בלארוס בבודפשט נפתחה בינואר 2000, השגרירות ההונגריות במינסק בדצמבר 2007. מאז 2014, קונסולית כבוד של הונגריה פועלת בברסט.

הונגריה מעוניינת במגעים הדוקים יותר בין האיחוד האירופי לבלארוס, שהוזכרו שוב ושוב על ידי דיפלומטים הונגרים. בנוסף, היא בירכה על ביטול הסרת הסנקציות של האיחוד האירופי נגד בלארוס באנלוגיה עם רוסיה ותומכת במשא ומתן על הקלת ויזות בין בלארוס לאיחוד האירופי. ביוני 2017 אמר שר החוץ ההונגרי, פיטר סייארטו, כי אחת העדיפויות של שיתוף הפעולה הדו-צדדי הוא למשוך השקעות אירופיות בפיתוח כלכלת בלארוס.

## יחסים כלכליים
בשנת 2016 היצוא הבלארוסי להונגריה הסתכם ב-51.7 מיליון דולר, והיבוא הבלארוסי מהונגריה ב-104 מיליון דולר. עיקר הייבוא הם תרופות (25 מיליון דולר). מחזור סחר החוץ בין שתי המדינות בשנת 2018 הסתכם ב-180 מיליון דולר, בשנת 2019 ב-253 מיליון דולר. התוכניות הן להרחיב את הסחר הדו-צדדי לחצי מיליארד דולר עד 2022–2023.

## שיתוף פעולה צבאי
בשנת 1996 רכשו כוחות הקרקע ההונגריים 100 טנקים T-72 מבלארוס. במאי 2005 צוות פיקוח מבלארוס בדק שני מתקנים צבאיים בהונגריה על מנת לעמוד בהתחייבויות המדינה על פי האמנה על כוחות חימוש קונבנציונליים באירופה. במרץ 2018 בדק צוות הפיקוח את החטיבה הממוכנת ה-2 של הונגריה של פיקוד המבצעים המערבי.

## נציגויות דיפלומטיות
* בלארוס מחזיקה בהונגריה שגרירות בבודפשט.
* הונגריה מחזיקה בבלארוס שגרירות במינסק וקונסוליית כבוד בברסט.

## הערות שוליים

קטגוריה:ערכים ללא קטגוריות פיזיות - יחסי חוץ
Why Her Not Me

"**Why Her Not Me**" הוא סינגל של הזמרת-יוצרת הבריטית גרייס קרטר. נכון ליולי 2021, הסינגל הושמע למעלה מ-38 מיליון פעמים בספוטיפיי.

גרסת רמיקס של צ'אנל טרס  יצאה ב-14 בספטמבר 2018.

## וידאו קליפ
הווידאו קליפ של הסינגל, בבימויו של הבמאי טוסק, הועלה לערוץ היוטיוב של הזמרת ב-20 בספטמבר 2018. נכון ליולי 2021, הווידאו קליפ נצפה למעלה מ-10 מיליון פעמים ביוטיוב.

## קישורים חיצוניים

## הערות שוליים

קטגוריה:שירים באנגלית
קטגוריה:בלדות פופ
קטגוריה:סינגלים בהוצאת פולידור רקורדס
קרחון אוגויה

**קרחון אוגויה** (באנגלית: **Ogoya Glacier**; בבולגרית: **ледник Огоя**) הוא קרחון הממוקם בחצי האי טרינטי, שבקצה הצפון מזרחי של חצי האי האנטארקטי, בארץ גרהאם שבאנטארקטיקה.

אורכו של הקרחון 8 קילומטרים, ורוחבו 3 קילומטרים.

הקרחון ממוקם מערבית - צפון-מערבית ממישור לאקלאבר; צפונית - מערבית מעמק ברוד; וצפונית - מזרחית מקרחון ססטרימו.

הקרחון מנקז את המדרונות הצפון - מזרחיים של פסגת מורו דל פאסו, ואת הצד הצפוני של מעבר מיסטי, והמדרונות הצפון-מערביים של פסגת דאבניק.

הקרחון זורם לכיוון צפון-מערב ונשפך אל מפרץ יואון, שנפתח אל מצר ברנספילד, ממזרח לחצי האי קוקרל.

## היסטוריה
### מיפוי הקרחון

הקרחון מופה לראשונה על ידי סוקרים גרמניים - בריטיים בשנת 1996.

### מקור השם

הקרחון נקרא על שם הכפר אוגויה שבצפון - מערב בולגריה.

השם אושר רשמית ב-3 ביוני 2010.

## לקריאה נוספת

* הגאזט האנטארקטי הבולגרי 

## קישורים חיצוניים
* קרחון אוגויה באתר הגאזט האנטארקטי של ממשלת אוסטרליה
* קרחון אוגויה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix
* מפת אזור קרחון אוגויה

## הערות שוליים

אוגויה
אוגויה
קרוליין ריאה

**קרוליין גילכריסט ריאה** (באנגלית: **Caroline Gilchrist Rhea;** נולדה ב-13 באפריל 1964) היא שחקנית וסטנדאפיסטית קנדית, המוכרת בעיקר מתפקידה בתור הילדה ספלמן בסדרה "סברינה המכשפה הצעירה" (1996–2003) ובתור הקול של לינדה פלין-פלטשר בסדרת ההנפשה "פיניאס ופרב" (2007–2015).

## ביוגרפיה
ריאה נולדה בפרבר ווסטמאונט, קוויבק, קנדה. אמה, מרגו, היא מיילדת ואביה, דייוויד, הוא גינקולוג. יש לה גם שתי אחיות גדולות, סינתיה וסיליה. היא למדה בבית ספר פרטי לבנות בשכונתה, ולאחר מכן למדה באוניברסיטת דלהוסי בפרובינציית נובה סקוטיה ולאחר מכן המשיכה את לימודיה באוניברסיטת אריזונה.

הוריה של ריאה אובחנו כחולי בסרטן בהפרש של שבוע במהלך שנת 2006. אמה, אובחנה כחולה בסרטן השד ואביה, חולה בסרטן ריאות. דייוויד מת 10 חודשים לאחר מכן; מרגו מתה שש שנים מאוחר יותר.

## קריירה
ב-1986 עברה לניו יורק על מנת לפתח קריירה כשחקנית וכקומיקאית, היא במספר מועדוני סטנד-אפ מוכרים, בין היתר עם הקומיקאים מארק מרון, כריס רוק, ג'ים גפיגן ולואי סי. קיי., לאחר מכן עברה ללוס אנג'לס.

ב-1995 הופיעה בדמותה של קרול גרין בקומדיית המצבים קצרת הימים של NBC "Pride & Joy", שם גילמה את אשתו של ג'רמי פיבן. בשנת 1996 לוהקה לאחת הדמויות הראשיות בסדרה הפופולרית "סברינה המכשפה הצעירה", שם גילמה את הילדה ספלמן, דודתה של סברינה עד 2003. 

ב-1999 ביצעה תפקיד קטן בסרט "איש על הירח". ב-2004 שיחקה בסרט חג המולד "איפה אתם בחג?".

ב-2005 שיחקה את החברה הטובה של הת'ר לוקליר בסרט "הגבר המושלם", היא שיחקה בשלושה פרקים של "החיים היפים של זאק וקודי" וגם דיבבה את לינדה פלין-פלטשר בכל עונותיה של סדרת ההנפשה ב"פיניאס ופרב".

משנת 2004 עד 2006 היא הנחתה את שלוש העונות הראשונות של תוכנית המציאות האמריקאית "לרדת בגדול".

בשנת 2025 שיחקה את ג'ינה בסדרה "השריף של קליפורניה" (אנ') ברשת הטלוויזיה "CBS". 

## חיים אישיים
בשנת 2007 החלה במערכת יחסים עם הסטנדאפיסט האמריקאי קוסטקי איקונומופולוס (אנ'), ממנו יש לה ילדה, אווה (אוקטובר 2008). ריאה ואיקונומופולוס נפרדו בשנת 2010.

## קישורים חיצוניים

* 

קטגוריה:שחקניות קולנוע וטלוויזיה קנדיות
קטגוריה:קומיקאיות קנדיות
קטגוריה:מדבבות קנדיות
קטגוריה:מנחות טלוויזיה קנדיות
קטגוריה:סטנדאפיסטיות
קטגוריה:סטנדאפיסטים קנדים
קטגוריה:בוגרות אוניברסיטת אריזונה
קטגוריה:בוגרי אוניברסיטת אריזונה
קטגוריה:בוגרות אוניברסיטאות ומכללות בקנדה
קטגוריה:ערוץ דיסני: שחקנים ומנחים
קטגוריה:קנדיות שנולדו ב-1964
יחסי לאוס–סין

**יחסי לאוס–סין** הם היחסים הנוכחיים וההיסטוריים בין הרפובליקה הדמוקרטית העממית של לאוס לבין הרפובליקה העממית של סין.

## סקירה כללית
היחסים בין שתי המדינות כוננו בשנת 1953 עם הרפובליקה של סין (סין הלאומנית או טאיוואן) כממשלה הלגיטימית היחידה של סין. ב-25 באפריל 1961 העבירה לאוס את הכרתה לממשלת סין בבייג'ינג. עם זאת, ב-16 במאי 1962, ניתקה הממשלה המלכותית את היחסים הדיפלומטיים עם סין הקומוניסיטית והחזירה את היחסים עם ממשלת טאיוואן, והתיישרה עם הברית האנטי-קומוניסטית במלחמת וייטנאם עד 1975, כאשר הממשלה הקומוניסטית החדשה בלאוס ביססה מחדש את היחסים עם סין. לאוס מטופלת על ידי משרד הנציג הכלכלי והתרבותי של טאיפיי בהאנוי לעניינים הקשורים לטאיוואן.

היחסים מורכבים מסחר וסיוע, שהתמקדו בעיקר בבניית כבישים במחוזות לאוס הצפוניים, מבלי לערער ישירות על האינטרסים של תאילנד או וייטנאם באזורי המרכז והדרום. עם זאת, הפלישה של וייטנאם לקמבודיה בדצמבר 1978 לביטול משטר הקמר רוז' עוררה את סין לפלישה מוגבלת לווייטנאם - בעומק של כ-19 קילומטר - כדי "ללמד את וייטנאם לקח". לאוס נקלעה לקשר מסוכן, לא רצתה להתגרות עוד יותר בסין, אך לא יכלה להתנגד לשותפה המיוחדת, וייטנאם. ההנהגה הלאוטית שרדה את הדילמה על ידי הצהרות מעט מתעכבות על תמיכתה בווייטנאם לאחר ויכוח פנים-מפלגתי ועל ידי צמצום חריף של היחסים הדיפלומטיים עם סין לרמת ממונה על היחסים - ללא הפסקה מלאה. נקודת השפל ביחסי סין–לאוס הגיעה בשנת 1979, עם דיווחים על סיוע והכשרה סינית של כוחות ההתנגדות של המונג בפיקודו של הגנרל ואנג פאו במחוז יונאן בסין.

היחסים העוינים הללו התרככו בהדרגה, ובשנת 1989 ביקר ראש הממשלה קייסונה פומוויחיין בביקור ממלכתי בבייג'ינג. בשנת 1991 בחר קייסונה לבלות את חופשתו בסין ולא להגיע לביקור המקובל שלו בברית המועצות. היחסים הדיפלומטיים נורמלו בשנת 1989. המסחר התרחב ממכירה מקומית של מוצרי צריכה למתן 11 רישיונות השקעה בשנת 1991 - כולל מפעל להרכבת רכב. לאחר הקמת ועדת הגבול המשותפת הלאוטית-סינית בשנת 1991, ישיבות שהתקיימו במהלך 1992 הביאו להסכם המגדיר את הגבול המשותף שלהן. ההשקעות המסחריות והמסחר בסין עם לאוס התרחבו בשקט, אך לא באופן דרמטי, בשנים 1993 ו-1994. שי ג'ינפינג ניהל שיחות עם נשיא לאוס בונהאנג וורצ'יט בשנת 2016, וביקש תיאום נוסף בעניינים בינלאומיים.

ביוני 2020 לאוס הייתה אחת מ-53 מדינות שתמכו בחוק הביטחון הלאומי בהונג קונג באו"ם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מסוף קסטינה

**מסוף קסטינה** (המוכר גם כ**תחנה מרכזית קריית מלאכי** או **צומת מלאכי**) הוא מסוף אוטובוסים הממוקם בצומת מלאכי ומשרת את קריית מלאכי והיישובים הסמוכים. המסוף, שהיה במצב של הזנחה במשך שנים, עבר לאחרונה שיפוץ מקיף. כיום פועלים ממנו קווי אוטובוס רבים המקשרים את האזור עם מוקדים מרכזיים ברחבי הארץ, כולל גוש דן, מרכז הארץ, הדרום ואילת.

## קווי האוטובוס במסוף
מקרא:

* ♿ - אוטובוס נגיש
* 💺 - קו אם אפשרות להזמנה מקום מראש 

* 🚆 – קו הזנה המותאם לזמני הרכבת

קסטינה
קסטינה
קטגוריה:קריית מלאכי: תחבורה
קטגוריה:קריית מלאכי: מבנים
יחסי אוקראינה–וייטנאם

ממוזער|שגרירות וייטנאם בקייב
**יחסי אוקראינה–וייטנאם** הם יחסי החוץ בין אוקראינה ווייטנאם.

## היסטוריה
וייטנאם הכירה באוקראינה ב-27 בדצמבר 1991. היחסים הדיפלומטיים בין שתי המדינות כוננו ב-23 בינואר 1992. שגרירות הרפובליקה הסוציאליסטית של וייטנאם באוקראינה החלה את פעילותה בשנת 1993. שגרירות אוקראינה בווייטנאם נפתחה בשנת 1997.

## יחסים פוליטיים וכלכליים
וייטנאם מקיימת יחסים טובים עם אוקראינה מעת שאוקראינה הכריזה על עצמאות מברית המועצות, זאת בעיקר בגלל קיומם של וייטנאמים באוקראינה ואוקראינה היא גם המקור העיקרי של ציוד צבאי שנמכר לווייטנאם. אוקראינה מילאה תפקיד בסיוע לווייטנאם לשדרג את הצבא שלה.

כאשר פרץ המשבר באוקראינה בשנת 2013, וייטנאם שמרה על נייטרליות.

שתי המדינות ביקשו להרחיב את הקשר המסחרי והכלכלי שלהן לשנת 2018. מבחינת וייטנאם, אוקראינה היא שותפת סחר חשובה באירופה, וקיים קשר היסטורי ארוך בין שתי המדינות עוד מהתקופה הסובייטית.

### קהילה וייטנאמית באוקראינה
העם הווייטנאמי באוקראינה, אף על פי שהוא קטן במספרו, הוא מהגדולים באירופה, עם למעלה מ-50.000 עד 100.000 וייטנאמים החיים באוקראינה. האוקראינים רואים בחיוב את הקהילה הווייטנאמית, בהתבסס על המשותף ההיסטורי בין המדינות. הקהילה הווייטנאמית משמשת גם כגשר בין הווייטנאמים במדינות סלאביות אחרות כמו פולין, רוסיה וצ'כיה, שם קיימות תפוצות וייטנאמיות גדולות.

### קהילה אוקראינית בווייטנאם
הקהילה האוקראינית שהתגוררה בווייטנאם בסוף יוני 2015 כללה על פי מרשם הקונסולרי של השגרירות רק 120 אנשים. עם זאת, ההערכות הלא רשמיות אינן עולות על אלף מאזרחי אוקראינה, המתגוררות בפועל בווייטנאם.

ברפובליקה הסוציאליסטית של וייטנאם אין ארגונים של קהילה אוקראינית, וגם לא קהילות דתיות של מהגרים מאוקראינה, בין השאר בגלל הריחוק הגדול שלה וחוסר האינטרסים שלה.

רוב מוחלט של האזרחים מאוקראינה החיים בווייטנאם הם מהגרי עבודה. הם רואים בעיקר את שהייתם בווייטנאם כזמנית ומתכננים לחזור הביתה לאחר סיום חוזה עבודה עם החברה-המעסיק. אזרחי אוקראינה עובדים בתחומי התיירות, המסחר, התחבורה הימית, הפחם והנפט, ומספר קטן מהם עוסק בעסקים. יש גם מעט אוקראינים המשתייכים למשפחות המעורבות באוקראינה-וייטנאם.

מקומות מגוריהם הקומפקטיים של אזרחי אוקראינה בווייטנאם הם בערים האנוי (כ-50 נפשות), נאצ'אנג (כ־100), וונג טאו (כ־100) והו צ'י מין סיטי (50). כמו כן, הקהילה האוקראינית נוטה להיות מעורבת עם הקהילה הרוסית בווייטנאם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רובן הינוהוסה

**רובן אילוי הינוהוסה** (באנגלית: **Rubén Eloy Hinojosa**; נולד ב-20 באוגוסט 1940) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס ה-15 של מדינת טקסס, בשנים 2017–1997. הינוהוסה, חבר המפלגה הדמוקרטית, ייצג חלק מהדרום העמוק של טקסס המשתרע מהעיר סיגין השוכנת מזרחית לסן אנטוניו ועד למקאלן הנמצאת על גבול ארצות הברית–מקסיקו.

## ביוגרפיה
הינוהוסה נולד באדקוץ' שבדרום טקסס, השמיני מתוך אחד עשר ילדיו של הורים. הינוהוסה גדל במחוז הידאלגו הגובל במקסיקו, ובהמשך השלים שני תארים אקדמיים בתחום העסקים: תואר ראשון במנהל עסקים מאוניברסיטת טקסס באוסטין ותואר שני באותו התחום מאוניברסיטת טקסס–פאן אמריקאן. במשך שני עשורים הוא היה הנשיא ומנהל הכספים הראשי של חברת עיבוד המזון של משפחתו, "H&H Foods". בשנת 1983 כינה נשיא ארצות הברית רונלד רייגן את החברה כ"העסק מס' 1 בבעלות בני מיעוטים". ב-1987 זכה בתואר "היזם בין המיעוטים של השנה" מטעם הסוכנות לעסקים קטנים של ארצות הברית.

ב-1974 נבחר הינוהוסה למועצת החינוך של מדינת טקסס, תפקיד אשר מילא במשך עשר שנים. בשנת 1994 הייתה חברת "H&H Foods" אחת המעסיקות הגדולות באזור ריו גרנדה, עם 350 עובדים, והחלה לייצר מזון מוכן לאכילה. ב-2005 לחברה נרשמו הכנסות בסך 40 מיליון דולר אמריקאי ו-270 עובדים.

כאשר חבר הקונגרס קיקה דה לה גרסה פרש מהחיים הפוליטיים בבחירות 1996, התמודד הינוסה לרשת אותו בתפקידו כנציג מחוז הקונגרס ה-15 של טקסס, ומשניצח בבחירות מקדימות, היה למועמד המפלגה הדמוקרטית. באותה שנה נבחר מטעם המפלגה אל הקונגרס והושבע לתפקידו בראשית ינואר 1997. בבית הנבחרים היה נחשב לליברל מובהק, ובמהלך הקונגרס ה-111 הצביע עם מפלגתו ב-99% מהמקרים. הוא תמך בהרחבת חוק הפטריוט ובהעברת חוק הגנת החולה וטיפול בר השגה. ב-2010 נמנה בין נותני החסות להצעת חוק ששמה לה למטרה לשפר את ביטחון הגבולות של ארצות הברית, אם כי התנגד לבניית חומה בגבול ארצות הברית–מקסיקו.

לקראת בחירות 2016 הכריז הינוהוסה על פרישתו מבית הנבחרים, וכהונתו נתחמה בינואר 2017.

## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ממוצא מקסיקני
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:נוצרים רומים-קתולים אמריקאים
קטגוריה:בוגרי אוניברסיטת טקסס פן אמריקן
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1940
יחסי טאיוואן–לאוס

**יחסי טאיוואן–לאוס** הם היחסים הנוכחיים וההיסטוריים בין הרפובליקה הסינית והרפובליקה הדמוקרטית העממית של לאוס.

## סקירה כללית
היחסים בין שתי המדינות כוננו בשנת 1953, כאשר לאוס כוננה יחסים דיפלומטיים עם הרפובליקה של סין (סין הלאומנית או טאיוואן) כממשלה הלגיטימית היחידה של סין. ב-25 באפריל 1961 העבירה לאוס את הכרתה לממשלת הרפובליקה העממית של סין בבייג'ינג. עם זאת, ב-16 במאי 1962, ניתקה הממשלה המלכותית את היחסים הדיפלומטיים עם סין הקומוניסיטית והחזירה את היחסים עם ממשלת טייפה, והתיישרה עם הברית האנטי-קומוניסטית במלחמת וייטנאם עד 1975, כאשר הממשלה הקומוניסטית החדשה בלאוס ביססה מחדש את היחסים עם סין. לאוס מיוצג על ידי משרד הנציג הכלכלי והתרבותי של טאיפיי בהאנוי לעניינים הקשורים לטאיוואן.

## יחסים כלכליים
בשנת 2020, לאוס הייתה שותפת הסחר ה-125 בגודלה, השותפה לייבוא ה-104 בגודלה ושותפת הייצוא ה-134 בגודלה של הרפובליקה הסינית. שווי היצוא ללאוס עמד על 6 מיליון דולר, ירידה של 40.669% לעומת השנה שקדמה לה. שווי היבוא מלאוס היה 12.4 מיליון דולר, ירידה של 5.246% לעומת השנה שקדמה לה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הודו–לאוס

[ממוזער| ראשי הממשלה [נרנדרה מודי וטונגלון סיסוליט נפגשים בספטמבר 2016.]]
**יחסי הודו–לאוס** הם יחסים דו-צדדיים בין הודו ללאוס. היחסים בין שתי המדינות כוננו בפברואר 1956. ראש ממשלת הודו ג'ווהרלל נהרו ביקר בלאוס בשנת 1954 ואילו נשיא הודו ראג'נדרה פראסאד ביקר בלאוס בשנת 1956. הודו רואה את לאוס כחשובה מבחינה אסטרטגית בהתאם לפעילות ההולכת וגדלה של סין בים סין הדרומי. לאוס תמכה במאמציה של הודו להיות חברה קבועה במועצת הביטחון של האומות המאוחדות.

## ביקורים דו-צדדיים
מאז כינון קשרים דו-צדדיים התקיימו ביקורים דו-צדדיים רבים ברמה גבוהה בין הודו ללאוס. הביקור האחרון נערך על ידי סגן נשיא הודו חמיד אנסארי בספטמבר 2015, שם חתם על 5 "פרויקטים של השפעה מהירה". ראש ממשלת הודו מאנמוהאן סינג ביקר בלאוס בשנת 2004 בפסגת ASEAN העשירית, שם פגש את ראש ממשלת לאוס בונהאנג וורצ'יט, ונחתמו ביניהם הסכמים לגבי פסגת הודו-ASEAN השלישית. ראש ממשלת הודו, אטאל ביהארי וג'פי, ביקר בלאוס בשנת 2002. נשיא הודו פרטיבה פטיל ביקר בלאוס בשנת 2010. ביקורים רמי דרג מלאוס בהודו היו, הנסיך סופנובונג, שהיה הנשיא הראשון של לאוס, ביקר בהודו בשנת 1975. בתקופה האחרונה ביקור ראש ממשלת לאוס Choummaly Sayasone בהודו בשנת 2008. בנוסף נערכו עוד כמה ביקורים של שרי חוץ מכל מדינה למדינה אחרת.

## קשרים אסטרטגיים
בביקור של שלושה ימים בהודו של נשיא לאוס חוממאלי סייסון בשנת 2008, החליטה הודו להקים "אקדמיה לחיל האוויר" בלאוס. הודו העניקה גם 50 מצנחים ל"צבא ההגנה של לאוס" במלאת לו 60 שנה בשנת 2009. הודו קיימה את מופע האוויר של סוריה קיראן בלאוס.

## קשרים כלכליים
בשנת 2013 ב"פגישת הוועדה המשותפת להודו-לאוס" (JMC) השביעית, הודו הסכימה להעניק 66.15 מיליון דולר ללאוס לצורך פרויקטים של השקיה וכוח הידרואלקטרי. זה כולל 4 פרויקטים של השקיה ב-3 מחוזות לאוס בנוסף להארכת תחנת הכוח הידרו נאם בון -2.

### הסכמים
בעשור האחרון נחתמו הסכמים בין הודו ללאוס בנושאים הקשורים למדע וטכנולוגיה, סחר ותרבות.

### סחר דו-צדדי
מתכות, עפרות, מכונות, ציוד אלקטרוני, תרופות ועץ הם המוצרים העיקריים הנסחרים בין שתי המדינות. בשנים 2008–2009 עמד הסחר הדו-צדדי בין שתי המדינות על 9.52 מיליון דולר בלבד, אולם הוא חווה צמיחה מהירה בשנים 2009–2010 עם סחר של 37 מיליון דולר. עם זאת, המסחר שוב הצטמצם בשנים 2010–2011 עם 13.33 מיליון דולר. מאז צמח שוב המסחר במהירות ל-167.49 מיליון דולר בשנים 2012–2013.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הודו–טאיוואן

**יחסי הודו–טאיוואן** הם יחסי החוץ בין הודו לטאיוואן.

## סקירה כללית
בשל היריבות האסטרטגית, החשדנות והיחסים המתוחים בין הרפובליקה העממית של סין להודו מאז מלחמת 1962, הודו ניסתה לאט לפתח שיתוף פעולה מסחרי ואסטרטגי טוב יותר עם טאיוואן, תוך שהיא שוללת את האפשרות לכונן יחסים דיפלומטיים. טאיוואן ראתה גם את מעמדה הגאופוליטי הגואה של הודו כמאזן נגד פוטנציאלי לדומיננטיות של סין באזור. כחלק ממדיניות החוץ שלה "מבט למזרח", הודו ביקשה לטפח קשרים נרחבים עם טאיוואן בסחר וכן לעבוד יחד בנושאי נשק להשמדה המונית, סביבה ולחימה בטרור. שני הצדדים כיוונו לפתח קשרים כדי לנטרל את היריבות הסינית עם שתי המדינות. משרד איגוד הודו-טייפה (ITA) הוקם בטייפה מאז 1995 במטרה לקדם יחסי גומלין לא ממשלתיים בין הודו לטאיוואן, וכדי להקל על חילופי עסקים, תיירות, תרבות ואנשים. התאחדות הודו-טייפה הוסמכה גם לספק את כל שירותי הקונסולריה והדרכונים. בשנת 2002 הפכה הודו למדינה ה-28 שחתמה על הסכם הגנת ההשקעות עם טאיוואן ובשנת 2006 הקימו שתי המדינות את מועצת שיתוף הפעולה של טאיוואן-הודו. יתר על כן, טאיוואן מקדמת את הסחר עם הודו כאמצעי לצמצום היקף התלות הכלכלית שלה בסין. בשנת 2007, מה-ג'ינג-ג'ו, מנהיג הקואומינטנג, המפלגה הפוליטית הגדולה ביותר בטאיוואן התומכת באיחוד מחדש, ומועמד מרכזי בבחירות לנשיאות 2008 ערך ביקור לא רשמי בהודו. באפריל 2021 שלחה טאיוואן להודו 150 מכונות הנשמה, בסיוע למאבק במגפת הקורונה בהודו.

## יחסים כלכליים
שתי הממשלות פתחו במאמצים להרחיב משמעותית את הסחר וההשקעות הדו-צדדיים, במיוחד בתחומי טכנולוגיית המידע (IT), אנרגיה, טלקומוניקציה ואלקטרוניקה. המסחר של הודו עם טאיוואן בשנת 2008 הסתכם בסך של 5.34 מיליארד דולר, גידול של 9.5% בהשוואה לשנת 2007. בשנת 2007 צמח הסחר הבילטרלי בין שני הצדדים ב-80% והגיע ל-4.8 מיליארד דולר. בשנת 2008, היצוא ההודי לטאיוואן צנח בשיעור של -7.8%, והגיע ל-2.33 מיליארד דולר לעומת 2.53 מיליארד דולר בשנת 2007.

היצוא הטאיוואני להודו בשנת 2008 צמח בשיעור של 28.41% והגיע ל-3 מיליארד דולר. בשנת 2008 רשמה הודו גירעון מסחרי של 669 מיליון דולר עם טאיוואן לעומת עודף סחר של 159 מיליון דולר בשנת 2007. הייצוא ההודי העיקרי לטאיוואן כולל פסולת נפט, דגנים, כותנה, כימיקלים אורגניים, נחושת, אלומיניום ומזון.

בשנת 2019, היקף הסחר בין הודו לטאיוואן עמד על 7 מיליארד דולר, וצמח בשיעור של 20% בשנה.

הייצוא העיקרי של טאיוואן להודו כולל מעגלים משולבים, מכונות ומוצרים אלקטרוניים אחרים. הודו מעוניינת גם למשוך השקעות טאיוואניות במיוחד בענפי היי-טק. יותר מ-80 חברות וגופים טאיוואניים נוכחים כיום בהודו. חלק מהחברות כוללות את Hon Hai Precision Industry Co (FoxConn), Sanyang Corporation, Gigabyte Technologies, Continental Engineering, CTCI, Apache and Feng Tay (נעליים), Corporation Wintek, Delta Electronics, D-Link, Meita Industrials, Transcend, MediaTek, וכו'. הסחר הדו-צדדי חווה צמיחה משמעותית בשנים האחרונות.

## קישורים חיצוניים

* 

קטגוריה:ערכים ללא קטגוריות פיזיות - יחסי חוץ
Canara Bank

**קנארה בנק** (באנגלית: **Canara Bank**) הוא מוסד פיננסי מוביל בהודו, נחשב לבנק הרביעי בגודלו ומספק שירותים פיננסיים מגוונים ללקוחות מכל רחבי העולם.

המטה הראשי של הבנק נמצא בעיר בנגלורו ומלבדו מפעיל הבנק מעל ל-10,000 סניפים ברחבי הודו ו-7 סניפים במדינות שונות: לונדון, הונג קונג, מוסקבה, שנגחאי, דובאי, טנזניה וניו יורק.

## היסטוריה
הבנק הוא בבעלות מלאה של ממשלת הודו והוקם בשנת 1906 על ידי נדבן הודי בשם אמממבל סובבה ראו פאי (Ammembal Subba Rao Pai).

בשנת 1958, הורה הבנק המרכזי של הודו על מיזוג בין קנארה בנק לראגומטמול בנק (Raghumathmul), תהליך שהסתיים בשנת 1961.

בשנת 1961, רכש בנק קנארה 3 בנקים בהודו: בנק אוף קרלה (Bank of Kerala), בנק אלפי (Alleppey) ובנק טריוונדרום (Trivandrum Permanent Bank).

בשנת 1963, רכש בנק קנארה 4 בנקים נוספים: סרי וילאסאם (Sree Vilasam), בנק תריפוניטהורה (Thrippunithura Bank), בנק פנדיאן (Pandyan Bank) ובנק קוצ'ין (Cochin Bank).

בתאריך 19 ביולי 1969, הלאימה ממשלת הודו את בנק קנארה וניהולו הועבר למשרד האוצר.

בשנת 1985 רכש בנק קנארה את בנק לקשמי (Lakshmi Bank).

בשנת 1996, הפך קנארה לבנק ההודי הראשון המחזיק בהסמכת ISO בתחום Total Branch Banking.

ב־30 באוגוסט 2019, הודיע שרת האוצר ההודית, נירמלה סיטרמן, על מיזוג של קנארה בנק עם סינדיקט בנק (Syndicate Bank). המיזוג הושלם בתאריך 1 באפריל 2020.
ממוזער|סניף של הבנק בעיר מיסורו

## ראו גם

* טרג'אני ואקיל
* סטייט בנק אוף אינדיה
* אקסים בנק

## קישורים חיצוניים

*  

* מניית בנק קנארה, אתר Investing

## הערות שוליים

קטגוריה:חברות הודיות
קטגוריה:בנקים
קטגוריה:הודו: בנקים
יחסי טאיוואן – קוריאה הצפונית

**יחסי טאיוואן–קוריאה הצפונית** הם יחסי החוץ בין טאיוואן וקוריאה הצפונית. לקוריאה הצפונית וטאיוואן אין יחסים דיפלומטיים רשמיים אולם קיימים יחסים לא רשמיים משמעותיים.

## היסטוריה
בשל מעמדה כמדינה שאינה חברה באו"ם, טאיוואן אינה כבולה בסנקציות נגד קוריאה הצפונית של האו"ם אולם הממשלה הטאיוואנית יישמה מספר חוקים ותקנות אשר משקפות את הגבלות האו"ם וארצות הברית על סחר עם קוריאה הצפונית.

נמסר כי קוריאה הצפונית הציעה למכור עיצובי צוללות בטאיוואן בשנת 2016. משרד ההגנה הלאומי של טאיוואן הכחיש את הדיווחים ואמר כי "בפיתוח הצוללות שלנו מעולם לא היה, אין עכשיו ולעולם לא יהיה קשר עם קוריאה הצפונית; הסיוע ניתן על ידי מדינות חשובות באירופה ובארצות הברית."

ראש ממשלת טאיוואן, לאי צ'ינג-טה, אישר בספטמבר 2017 איסור מוחלט על סחר בין טאיוואן וקוריאה הצפונית. אנשי עסקים טאיוואנים הואשמו כי מכרו פחם, נפט וגז לקוריאה הצפונית, כמו גם ביבוא טקסטיל צפון קוריאני והעסקת צפון קוריאנים בספינות דיג טאיוואניות.

בשנת 2018 חוקרי האו"ם טענו כי גופים טאיוואנים עסקו בהעברת נפט לקוריאה הצפונית בניגוד לסנקציות של האו"ם.

בשנת 2019 הרשויות בטאיוואן האשימו שישה אנשים בגין העברות נפט מספינה לספינה לקוריאה הצפונית.

בשנת 2020 טאיוואן הרגיעה את ארצות הברית כי היא מצייתת לסנקציות של האו"ם שוב נגד קוריאה הצפונית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פוגרום פרוסקורוב

ממוזער|אנדרטה לזכר קרבנות פוגרום פרוסקורוב
**פוגרום פרוסקורוב** היה פוגרום שהתרחש בשבת, ב-15 בפברואר 1919 (ט"ו באדר א', שבת פרשת תצוה) בעיר פרוסקורוב (כיום חמלניצקי), כחלק מ"פרעות פטליורה" במהלך מלחמת האזרחים ברוסיה. בתוך שלוש שעות וחצי, נרצחו כ-1,800 יהודים ונפצעו מעל 1,000 יהודים, ביניהם נשים וילדים. הפוגרום בוצע על ידי חיילי צבא הרפובליקה העממית של אוקראינה. הפוגרום בוצע רק בכידונים, משום שפקדו על החיילים לא להשתמש בתחמושת. את הפוגרום יזם .

אחד העדים שראה את המתרחש אמר: "אי אפשר לדמיין את מה שקרה כאן ביום שבת, 15 בפברואר 1919. זה לא היה פוגרום, זה היה כמו רצח העם הארמני".

על פי ההיסטוריונים  וקנת מאיירס, החיילים צעדו למרכז העיר בליווי להקה צבאית ופגעו ביהודים תחת הסיסמה: "הרוג את היהודים, והצל את אוקראינה."

## קישורים חיצוניים

## הערות שוליים

קטגוריה:פרעות, פוגרומים ועלילות דם בעת החדשה
קטגוריה:1919
קטגוריה:יהדות אוקראינה
קטגוריה:אוקראינה: היסטוריה
טשיבאנגה

**טשיבאנגה** (באנגלית: **Tchibanga**) היא עיר במחוז ניאנגה  שבדרום גבון, השוכנת על גדת נהר ניאנגה . אוכלוסייתה מונה 53,000 נפש (2019). דרך העיר עובר הכביש הארצי N6, נמצא בה גם שדה התעופה טצ'יבאנגה ושוק משגשג. ליד העיר נמצאים מפלי איוולה. טצ'יבאנגה נמצאת במרחק 408 קילומטרים מבירת גבון ליברוויל.

## המקום
טשיבאנגה היא בירת מחוז ניאנגה. בטשיבאנגה מתגוררים כ־35,000 תושבים ילידי גבון, אך היא מאכלסת גם באוכלוסיית פליטים גדולה מקונגו-בראזוויל. ארגון האו"ם המטפל בפליטים UNHCR מנהל בעיר משרד המספק שירותים לפליטים ולמקומיים . רוב האנשים המתגוררים בטשיבאנגה, כולל רוב הפליטים מקונגו, שייכים לקבוצה האתנית בפונו .

בטשיבאנגה יש רובע מסחרי משגשג, בית חולים, שני בתי ספר תיכוניים, סניף דואר, כנסייה קתולית גדולה ושדה תעופה. לנשיא עומר בונגו יש בית קיץ בטשיבאנגה שמעולם לא השתמש בו, גם לשר הפנים יש בית בעיר.

## גאוגרפיה

טשיבאנגה, יושבת על גדות נהר ניאנגה. ממוקמת באזור הערבה הדרומית של גבון ואין בעיר את סביבת הג'ונגל העמוק כמו בערים רבות בגבון.

## כלכלה
בטשיבאנגה מתקיים שוק מסורתי. בעיר קיימת טחנת אורז ותבואות המכינה את התבואה לשוק המקומי. האזור מהווה את אזור גידול האורז והתבואות הגדול ביותר בגבון. גידולים מקומיים אחרים כוללים בוטנים מאניוק וקסווה. כמו כן נמצא 53 קילומטרים צפונית לעיר בית חרושת לשמן דקלים.

התגלו באזור מרבצי עפרות ברזל בכיוון דרום-מערב לעיר.

בטשיבאנגה יש מספר מסעדות המגישות אוכל מערבי ומסורתי. יש מסעדות שמגישות בשר ציד, כולל נחשים ואנטילופות ברוטב שמן דקלים מסורתי בשם Nyengui. טשיבאנגה ידועה שניתן למצוא בה את המניוק (קסווה) הטוב ביותר בגבון. בשוק ניתן לרכוש אלות, או מקלות של מאניוק עטוף בעלים, במחיר 100 פרנקים מרכז אפריקאים. מגוון רחב של תוצרת מקומית אחרת זמין בשוק, כולל בננות מקומיות, בוטנים ופלפלים חריפים ; בשווקים לעיתים קרובות מוכרים בשר ציד, כמו אנטילופות וקופים. טשיבאנגה היא גם מקום טוב לקנות מוצרי אריגה מסורתיים, כולל מחצלות וסלסלות.

## אנרגיה ומים
תחנת כוח קטנה ומעיין מים מתוקים מספקים חשמל ומים זורמים למרכז העיר.

## תחבורה
טשיבאנגה מרוחקת 408 קילומטרים מהבירה ליברוויל בנסיעה על הכבישים הארציים N1 ו-N6. זמן הנסיעה במונית בין שתי הערים נמשך כ־12 שעות. מחיר הנסיעה במונית לטשיבאנגה עומד על כ־200 פרנק CFA.

מתקיימות טיסות סדירות מטשיבאנגה לעיר פורט ג'נטיל-Port-Gentil הנמצאת במרחק 340 קילומטרים על חוף האוקיינוס האטלנטי..

## אקלים
בטצ'יבאנגה אקלים סוואנה טרופי (סיווג האקלים לפי שיטת קפן הוא Aw).

## ראו גם
* גבון
* ליברוויל
* פרנסוויל
* עומר בונגו

## לקריאה נוספת

* Mylène Rémy, “Franceville”, in The Gabon Today, Paris, Éd. of the Jaguar,2005 (), p. 210-211



## קישורים חיצוניים

* 
* 

## הערות שוליים

קטגוריה:גבון: גאוגרפיה
קטגוריה:גבון: ערים